**Srednja Dalmacija u fokusu: pokrenuta glavna promotivna kampanja na sedam ključnih tržišta**

Turistička zajednica Splitsko - dalmatinske županije u veljači je pokrenula glavnu ovogodišnju promotivnu kampanju na sedam europskih tržišta: Austrija, Njemačka, Francuska, Ujedinjeno Kraljevstvo, Slovenija, Švedska i Poljska. Kampanja se provodi na online kanalima, s ciljem pozicioniranja Srednje Dalmacije kao poželjne i atraktivne destinacije za odmor, te će biti aktivna do srpnja ove godine. Promotivne aktivnosti obuhvaćaju različite vrste sadržaja, od native članaka na relevantnim news portalima, objava na društvenim mrežama, oglasnih display bannera te ciljanih web oglasa, prilagođenih svakom tržištu.

Ove godine poseban naglasak stavljen je i na video formate, točnije dinamične video oglase koji dodatno ističu ljepotu destinacije kroz atraktivne kadrove mora, plaža, prirode, povijesnih gradova i kulturnih lokaliteta.

Osim toga, kroz kampanju je ciljano pozicioniran narativ o Srednjoj Dalmaciji kao ekološkoj destinaciji, uključujući i informaciju da je Hrvatska nedavno, prema istraživanju Europske agencije za zaštitu okoliša, proglašena zemljom s najvišom kvalitetom morske vode. što doprinosi pozicioniranju Srednje Dalmacije kao regije koja spaja prirodne ljepote i održivi turizam.